Skaidrojošais apraksts.

Ražošanas ēkas Nr.7 jaunbūves Ventspils, Ventspils Augsto tehnoloģiju parkā izmaksas tāmes , sastādītas 2018.gada 1. ceturkšņa cenās, izmantojot ģenerālā projektētāja SIA „Baltex Group” tehniskā projekta rasējumus un specifikācijas, saskaņā ar būvniecības tāmju normatīviem – LBN-501-17 „Būvizmaksu noteikšanas kārtība”.

Katram darbu veidam aprēķināts šā darba veida vienības izcenojums. Darbu izpildei nepieciešamo resursu daudzums noteikts pielietojot būvdarbu izcenojumu katalogu BIK, kā arī konkrētā materiāla izlietojuma specifikāciju. Darba algas aprēķinā ņemti vērā būvfirmu, specializēto montāžas organizāciju vidējie piedāvājumi.

Vienību izcenojumi darba algai noteikti reizinot darba veikšanai nepieciešamo laiku ar LR pielietotajām vidējām stundas likmēm euro. Materiālu cenas noteiktas pēc vidējām būvmateriālu vairumtirdzniecības cenām Latvijā. Mehānismu ekspluatācijas izmaksas noteiktas vadoties no konkrēto piegādātāju un ražotāju izmaksām, kā arī pakalpojumu sniedzēju izmaksām, atbilstoši pastāvošajām tirgus cenām.

Būvniecības izmaksām pieskaitīti būvuzņēmēju firmu izdevumi:

* virsizdevumi - 7%;
* plānotā peļņa – 5%.

Bez tam tāmēs ievērtēti :

* sociālais nodoklis – 24.09 %;
* pasūtītāja finansu rezerve neparedzētiem darbiem – 5%

Kopējā darbietilpība visu darbu veikšanai –99 836 cilv/stundas.

Tāmju izmaksas var mainīties :

1. atkarībā no valūtas kursa svārstībām un inflācijas līmeņa;
2. atkarībā no materiālu izmaksām projekta realizācijas laikā;
3. materiālu cenās nav ievērtēta piegādātāju firmu atlaides būvuzņēmējam;

Summas inflāciju izmaiņu aprēķins tiek veikts izmantojot LR Centrālās statistikas pārvaldes mājas lapas inflācijas kalkulatoru un būvniecības indeksus. (<http://www.csb.gov.lv/inflation_calculator>)

Tāmētājs: A.Gailītis